Rom 3 ABTWNT - Du nak kalmu anga waké dé? “Got wani - Bible Search\n11Akwi du dakwa vékusékngapuk yate Gotna kundit wa kuk kwayéndakwa.\n12Akwi du dakwa Gorké yéndakwa yaambu wa yaasékandarén.\n13Du kiyaandéka rémtake kukmba lévéraandaka wani kwaawumba yaalakwa wani yaama pulak, wa bulndakwa kundi wunga wa kapérandi yakwa.\n14Kapérandi kundi deku mawulémba wa vékuléke tékwa.\n15Nak du dakwat viyaandékngé bari yeyé yaayandakwa.\n16Yeyé yaayate téndakwa akwi taalémba du dakwat yaavan kutte deku mawulé waak wa yaavan kutndakwa.\n17Nak du dakwale nakurakmawulé yate yékunmba témuké yamba vékusékndakwe wa.\n18Gorké vékulakakapuk yate déku yé yamba kavérékndakwe wa.\n21Bulaa nané Gotna ménimba yéku musé yakwa du dakwa ténanénngé, dé yaambu nak nanat wa wakwasnyéndén. Wani yaambu wan Moses wan apakundi vékunangwa yaambu yamba yé wa. Talimba Moses, Gotna yémba kundi kwayétan dunyansé waak nanat wani yaambuké wa wandarén. 22-23Wani yaambu wan anga wa. Nané Jisas Kraiské yékunmba vékulakate déku kundiké, “Yi wan wanana wa,” naananu, wa Got wandu nané déku ménimba yéku musé yakwa du dakwa tékanangwa. Juda du dakwa, nak gaayé du dakwa, nané akwi kapérandi musé wa yananén. Yate Gorale tékapuk yate apakmba wa ténangwa. 24Ténanga dé nanéké sémbéraa yate nanat baka yékun yate anga wandékwa, “Krais Jisas kiyaae guné Satanna taambamba kéraandéka déké yékunmba vékulakate bulaa wuna ménimba yéku musé yakwa du dakwa wa téngunéngwa.” Naandékwa.